Huap lingkung

Huap lingkung nyaéta tata cara pangantén silih huapan di lingkung ku babarayaaan nalika pabetot-betot bakakak Danadibrata,R.A.2006.Kamus Basa Sunda.Bandung:Kiblat Kaca 260.Huap lingkung hartina silih huapan sabari leungeun masing-masing pangantén ngaléng kana beuheung pasangananaSuhamihardja, A Suhandi.Spk.1993.FUNGSI UPACARA TRADISIONAL PADA MASYARAKAT PENDUKUNGNYA MASA KINI DI JAWA BARAT.DEPARTEMEN PENDIDIKAN DAN KEBUDAYAAN. ku sabab silih huapan éta jadi ieu upacara disebut huap lingkung.Huap lingkung miboga tujuan pikeun ngaleungitkeun rasa kaéra antara pangantén sabada diistrénan sah jadi salaki pamajikan. Salaku salaki pamajikan kudu bisa silih méré jeung silih ngalengkepan lamun dina paribasana mah ka cai jadi saleuwi ka darat jadi salebak.Huap lingkung dilakonan sabada pangantén aya di jero imah, mangrupa tuluyan sabada upacara buka pintu di jero imahna pangantén awéwé biasana di tengah imah atawa di rohangan tengah .Nalika upacara huap lingkung pingpinanna nyaéta saurang juru kawih lalaki sakaligus anu mungkas rangkéyan upacara anu dilakonan poé éta.Anapon pihak-pihak anu kalibet dina upacara ieu sarua jeung pihak-pihak anu kalibet nalika upacara sungkem, sawér, nincak endog, jeung buka pintu nyaéta kawatesanan ti pihak kulawarga jeung baraya deukeut ti dua kulawarga pangantén.Lian ti perangkat acara anu geus ditataan tadi, dina upacara ieu aya kalengkepan anu kudu aya nyaéta bakakak hayam, sangu konéng,jeung cai nginum.Kadaharan pikeun huap lingkung numutkeun kabiasaan disadiakeun ku pangantén awéwé, salaku asakan mimiti pikeun salakina sabada sah jadi salaki pamajikan[Bratawidjaja, Thomas Wiyasa. 1990 . UPACARA PERKAWINAN ADAT SUNDA. Jakarta: Pustaka Sinar Harapan].Hal ieu miboga harti yén ti mimiti harita para sepuh ti dua beulah pihak moal nguruskeun deui, moal méré dahar deui sakumaha anu lazim saméméhna.
Referensi

Kategori:Adat istiadat
Kategori:Runtuyan upacara nikahkeun